Den Vest-Sjællandske Avis, 1824-04-23
Afsætningen af den forrige Varetransport til Port au Prince havde et meget fordeelagtigt Udfald; kun havde Compagniet lidt noget ved Jldebranden i denne Stad, som vel var dækket ved Assurancer; men ved hvis Jndkrævelse allehaande Vanskeligheder vare mødte. Mærkeligt er det at see af denne Jndberetning, at der gives Privatassuradeurer i England, som ogsaa paatage sig at erstatte Tabet ved Jldebrande i hine Lande, som forvoldes ved Krig eller Oprør. Det gjorte Handelsforsøg paa Buenos Ayros er nyt og Compagniet kan ikke yttre nogen bestemt Mening om det, da det ikke tilforn har besørget nogen Vareafsending til denne Havn. Handelsforbindelserne paa Sydamerika ville forresten blive meget fremhiulpne derved, at den Engelske Regiering har for at befordre Correspondencen anlagt Paketbaade, som maanedlig afgaae fra Plymouth til alle Sydamerikanske Stater; en Foranstaltning, som tydelig viser hvilke gode Tanker England har om at de Sydamerikanske Anliggender nu begynde at komme paa en fast Fod. – Compagniet havde til Datum og fra Begyndelsen af sin Oprettelse udført Varer for 1,338000 Preussiske Rigsdaler, hvortil næsten alle Deele af Tydskland havde bie draget ved deres Konstflid. Compagniet har ikke allene gavnet umiddelbart derved; men ogsaa middelbart ved at anspore de private Handlende i de Tydske Søestæder til ligeledes at speculere paa samme Maade i at udføre Tydske Produkter til Amerika, saaledes begynder man nu i Hamborg, foruden de sædvanlige Depots af Lærreder tillige at anlægge betydelige Oplag af andre Tydske Fabrikater for at exporteres til den nye Verden, imedens man for faae Aar siden tvivlede om Mueligheden af at kunne afsætte Fædrenelandets Jndustrieprodukter dertil. Compagniet har ogsaa begyndt at speculere i at forsende dertil Holsteensk Meel, som vil have de fordeelagtigste Følger; naar det vil kunne lykkes heri at concurerre med Nordamerikanerne som det ikke omtvivler, da Mee let hverken i Godhed eller i Prisen staaer tilbage for det Amerikanske. Compagniet har afsendt Prøver deraf med de 3 sidst afseilede Skibe til de tre omtalte Afsendingssteder. – Fra Holsteen ere for 1800 Rd. Jndustrie-Artikler blevne afsendte med Compagniets Skibe, som er dog en Begyndelse. For dette Compagnies Flor maae saaledes vi Danske allerede som Holstenernes Medundersaattere levende interessere os, da vi desuden kunne betragte det som et Forbillede paa vore egne Foretagender i Fremtiden, især naar Lærredsfabrikationen kan blive almindelig og opnaae en høi Forædling her i Landet. Den 27de Marts d. A. blev atter en Directorial Raadsforsamling holdet i Elberfeld, hvori blev berettet, at Compagniet vel havde lidt et Tab ved Jldebranden i Hati, ved Kaffeprisernes Fald og ved nogle dog hævede Vanheld, som vare tilstødte det sidste Skib, som var afsendt til Mexico; desuagtet havde Compagniet et Overskud af 30000 Rdl. og kunde udbetale et Dividende af 4 PC. Compagniets Credit og Forbindelser vare tiltagne og i Danzig have to Handelshuuse foreenet sig med det for Udførselen af Meel. – Naturligviis opblomstrer Hamborgs Han det betydeligt i nærværende Tidspunkt, ligesom alt hvad der ligger paa Strøget mod Amerika, der ankom til denne Stad i forrige Aar 1531 Skibe og afseilede fra den 1250; blandt de ankomne vare 9 fra Ostindien, 77 fra Vestindien, 56 fra Nordamerika, 63 fra Sydamerika og kun 99 fra Østersøen og Rusland, saaledes have Tiderne forandret sig; derfor blomstrer Bremen ogsaa høit, op; men Lybek daler. – Paa Hvalfangsten vare i 1823 kun 3 Skibe afseilede fra Hamborg. Udbyttet af hele Hvalfangsten i Strat Davis og paa de Grønlandske Kyster i 1823 bliver anslaget til 16597 Tønder, som var 1200 Tønder mindre end i Aarene 1821 og 1822. Hvalerne vare ualmindelig smaae, den sydlige Hvalfangst begynder at hæve sig betydeligt over den Nordiske; det var derfor at ønske at Dannemark havde sig en lille Australisk Colonie paa een af de sydlige Øer i Sydhavet, som tillige kunde bruges til en Forbryder-Colonie. - Ved Siden af den Tydske Handel fortiener den Hollandske at tages i Betragtning. I Amsterdam vare i 1823 indløbne 2106 Skibe, som dog vare 58 færre end i 1822; men Amsterdam har ogsaa erholdet sin gamle Medbeiler i Antverpen siden Scheldefloden er bleven frie. Handelen har allerede hævet sig overmaade i denne Stad; dens Handel paa Brasilien er allerede større end Amsterdams; men dens Handel paa Europa svagere; der arbeides nu meget paa denne mærkværdige Stads Forskiønnelse.